rlitschk/wikidir huggingface dataset:
La Chapelle-Caro (Gallo La Chapèll-Carotz, bretonisch Chapel-Karozh) isch e ehmoligi franzesischi Gmai im Département Morbihan in dr Region Bretagne. Zum 1. Jänner 2016 isch si mit dr Gmaine Le Roc-Saint-André un Quily zue dr Commune nouvelle Val d’Oust fusioniert wore. La Chapelle-Caro lyt an dr N 166, 35 km vu Vannes un 72 km vu Lorient uf ere Hechi zwische 15 m un 117 m iber Normalnull. Iber dr Bann goht dr Canal de Nantes à Brest. Dr letscht Maire vu La Chapelle-Caro isch dr Michel Guegan gsii. Dr traditionell Dialäkt vu La Chapelle-Caro ghert zum Gallo. Chilche Notre-Dame (1868) Kapäll Saint-Méen (18. Jh.) Chateau Crevy (14. Jh.) Château de la Villeneuve Tumulus un Dolmen Maison Trouvee Dolmen Maison Trouvee 600 Johr alti Yybe Commons: La Chapelle-Caro – Sammlig vo Multimediadateie = 56&insee_ville = 56037 La Chapelle-Caro uf geobreizh.com (Internet-Archive)
La Chapelle-Gaceline (bretonisch Ar Chapel-Wagelin) isch e ehmoligi franzesischi Gmai im Département Morbihan in dr Region Bretagne. Zum 1. Jänner 2017 isch dur d Fusion vu La Chapelle-Gaceline mit dr Gmaine La Gacilly un Glénac d Commune nouvelle La Gacilly bildet wore. La Chapelle-Gaceline lyt 51 km vu Vannes un 94 km vu Lorient uf ere Hechi zwische 5 m un 52 m iber Normalnull. D Nochbergmaine sin Carentoir, La Gacilly un Sixt-sur-Aff. La Chapelle-Gaceline isch zum erschte Mol gnännt wore anne 1029 as Uuaceline (1340: La Chapelle Gasceline). Dr letscht Maire vu La Chapelle-Gaceline isch dr Pierrick Lelievre gsii. Dr traditionell Dialäkt vu La Chapelle-Gaceline ghert zum Gallo. Chilche Saint-Pierre (1852) Château du Boschet (1660-80) Kapäll Saint Joseph (17. Jh.) Commons: La Chapelle-Gaceline – Sammlig vo Multimediadateie http://www.lachapellegaceline.fr = 56&insee_ville = 56038 La Chapelle-Gaceline uf geobreizh.com (Internet-Archive)
D Schlacht vo Myriokephalon isch en Usenandersetzig zwüschen em Byzantinische Riich und de Seldschuke in Früügie gsi. Si het am 17. Septämber 1176 stattgfunde und d Seldschuke häi d Byzantiner und iiri Verbündete gschlaage. Dr Manuel I. Komnenos het scho Kilikie zruggerooberet und si Macht uf s Fürstedum Antiochia usdeent. Wo denn dr Nur ad-Din vo Aleppo 1174 gstorbe isch und si Noochfolger Saladin sich uf Egüpte konzentriert het, isch dr byzantinisch Kaiser mit ere groosse Armee uf Ikonion (Konya) marschiert. Dr Manuel het öbbe 25'000 Soldate ghaa, drunder Drubbe us em Fürstedum Antiochia und us Ungarn. Im Kiliç Arslan, em Sultan vo Rum, si Armee isch woorschiinlig öbbe gliich grooss gsi. D Türke häi de Byzantiner e Falle gstellt, dr Manuel, wo in dr Noochhuet gsi isch, isch usgrisse und gflüchdet. Si Hauptarmee het kuum chönne kämpfe, wil s so weenig Blatz ghaa het und het sich au nid chönne zruggzie, wil dr Wäg verstopft gsi isch vom äigene Dross. Am Oobe het dr Arslan e Waffestillstand vorgschlaage, wenn d Byzantiner wurde abzie und zwäi Gränzfestige wurde ufgee. Dr Manuel het das aagnoo und isch abzooge Im Manuel sini Chriegsmaschine si verloore gsi und nie me ersetzt worde. Byzanz
Dr Andronikos I. Komnenos (middelgriech. Ἀνδρόνικος Α' Κομνηνός, * um 1122; † 12. Septämber 1185 z Konstantinopel) Soon vom Isaak Komnenos und Gusäng vom Kaiser Alexios II., isch vo 1183 bis 1185 dr byzantinisch Kaiser gsi. Dr Andronikos isch dr Änkel vom Kaiser Alexios gsi. Er het Milidäär gmacht und isch 1141 vo de Seldschuke gfange gnoo worde. Noch eme Joor het men en freikauft und er isch uf Konstantinopel an Hoof vo sim Gusäng, em Kaiser Manuel I. Komnenos, gange. 1152 het er e Fäldzuug uf Kilikie gmach gegen e Thoros II. vo Chläinarmenie, wo dört iigfallen isch. Dä het en aber in d Flucht gschlaage. 1153 isch e Verschwöörig gegen e Manuel entdeckt worde, wo dr Andronikos mitgmacht het, und er isch ins Gfängnis cho. 1165 het er chönne usbräche und isch uf Kiew an Hoof vom Groossfürst Jaroslaw vo Ruthenie gflüchdet. Vo dört us het er e Bümdnis ywüsche Byzanz und de Russe iigfäädlet und wo dr Manuel in Ungarn iimarschiert isch, het er en mit ere russische Armee understützt und isch so wider e Günstling vom Kaiser worde. Wil er 1169 nid dr ungarisch Brinz as im Manuel si Noochfolger het welle anerkenne, het men en
La Chapelle-Neuve (bretonisch Ar Chapel-Nevez) isch e franzesischi Gmai im Département Morbihan in dr Region Bretagne. D Gmai ghert zum Kanton Grand-Champ un zum Arrondissement Pontivy. La Chapelle-Neuve lyt 27 km vu Vannes un 34 km vu Lorient uf ere Hechi zwische 35 m un 149 m iber Normalnull. Nochbergmaine sin Guénin im Norde, Plumelin im Oschte, Pluvigner im Side un Camors un Baud im Weschte. D Maire vu La Chapelle-Neuve isch d Anne Sorel. La Chapelle-Neuve ghert zum Kommunalverband Centre Morbihan Communauté. Burgermaischter syt 1981 1981-1995: François Sorel 1995-2008: Denis Morvan 2008-2014: Michel Trégouët syt 2014: Anne Sorel. Dr traditionell Dialäkt vu La Chapelle-Neuve ghert zum Bretonisch. Chilche Notre-Dame-de-la-Fosse (16. Jh.) Kapäll Locmaria (15. Jh.) Dolmen Rode Commons: La Chapelle-Neuve (Morbihan) – Sammlig vo Multimediadateie https://web.archive.org/web/20160726202526/http://www.lachapelleneuve56.fr/ La Chapelle-Neuve uf pays-locmine.com La Chapelle-Neuve uf geobreizh.com (Internet-Archive) Liste des maires au 25 avril 2014 (data.gouv.fr)
La Croix-Helléan (Gallo La Croèz-Hélian, bretonisch Ar Groez-Helean) isch e franzesischi Gmai im Département Morbihan in dr Region Bretagne. D Gmai ghert zum Kanton Ploërmel un zum Arrondissement Pontivy. La Croix-Helléan lyt 39 km vu Vannes un 69 km vu Lorient uf ere Hechi zwische 47 m un 111 m iber Normalnull. D Nochbergmaine sin Guillac, Helléan, Josselin, La Grée-Saint-Laurent un Lanouée. La Croix-Helléan isch zum erschte Mol gnännt wore um 1350 as Pouillé Tours La Croeiz (15. Jh.: Pouillé Tours Crux Heleana, 16. Jh.: La Croix Helen, 1731: La Croix Heliant). Dr Maire vu La Croix-Helléan isch dr Jean Yves Josse. La Croix-Helléan ghert zum Kommunalverband Ploërmel Communauté. Dr traditionell Dialäkt vu La Croix-Helléan ghert zum Gallo. Kapäll Saint-Maude Commons: La Croix-Helléan – Sammlig vo Multimediadateie La Croix-Helléan uf geobreizh.com (Internet-Archive) Liste des maires au 25 avril 2014 (data.gouv.fr)
La Gacilly (Gallo La Gaczilhae, bretonisch Gazilieg) isch e franzesischi Gmai im Département Morbihan in dr Region Bretagne. Zum 1. Jänner 2017 isch dur d Fusion vu dr Gmai La Gacilly mit dr Gmaine La Chapelle-Gaceline un Glénac d Commune nouvelle La Gacilly bildet wore. D Gmai ghert zum Kanton Guer un zum Arrondissement Vannes. La Gacilly lyt am Fluss Aff, 49 km vu Vannes un 92 km vu Lorient uf ere Hechi zwische 4 m un 98 m iber Normalnull. D Nochbergmaine sin Carentoir im Norde, Sixt-sur-Aff un Cournon im Oschte, Bains-sur-Oust im Sidoschte, Saint-Vincent-sur-Oust im Side, Les Fougerêts un Peillac im Sidweschte un Saint-Nicolas-du-Tertre im Weschte. La Gacilly isch zum erschte Mol gnännt wore anne 1340 as La Gacille, La Chapelle-Gaceline anne 1029 as Uuaceline, Glénac anne 1330 as Glannac. Dr Maire vu La Gacilly isch dr Jacques Rocher. La Gacilly ghert zum Kommunalverband Oust à Brocéliande Communauté. Anne 1958 het dr Yves Rocher z La Gacilly syy Kosmetikfirma grindet, wu hite no dr Firmesitz im Dorf het. Dr traditionell Dialäkt vu La Gacilly ghert zum Gallo. Menhirs de la Roche piquée Chilche Saint-Nicolas (19. Jh.) Botanische Garte Yves Rocher Chunschthandwärcher-Viertel Dr Aff bi La Gacilly Yves Rocher
D Komnene (griechisch Komnenos, Plural Komnenoi, wiibligi Form Komnena) si en Aadelsdünastii im Byzantinische Riich gsi. Si häi vo 1057 bis 1059 und denn vo 1081 bis 1185 as Kaiser z Byzanz gherrscht, und vo 1204 bis 1461 as Großkomnene (Μέγας Κομνηνός) im Kaiserriich Trapezunt. D Komnene si en Offiziersfamilie gsi, wo us em Dorf Komne gstammt häi (mä wäiss nit wo s gsi isch: eventuell z Thrakie, woorschiinliger aber z Chläiasie). Si häi sich z Paflagonie niidergloo und si sit dr Zit vom Kaiser Basileios II. Groossgrundbsitzer gsi. Under iirer Herrschaft si uf dr äinte Site d Wirtschaft und d Verwaltig vom Land verfalle, uf dr andere Site het d Kultur e Blüetezit erläbt. D Bewärtig vo dr Komneneherrschaft isch in dr Forschig dorum ambivalänt. Isaak I. Komnenos (1057-1059) Alexios I. Komnenos (1081-1118) Johannes II. Komnenos (1118-1143) Manuel I. Komnenos (1143-1180) Alexios II. Komnenos (1180-1183) Andronikos I. Komnenos (1183-1185) Alexios I. Komnenos (1204-1222) Andronikos I. (1222-1235) Johannes I. Komnenos (1235-1238) Manuel I. Komnenos (1238-1263) Andronikos II. Komnenos (1263-1266) Georg Komnenos (1266-1280) Johannes II. Komnenos (1280-1284) Theodora Komnene (1284-1285) Johannes II. Komnenos (1285-1297) (no äinisch) Alexios II. Komnenos (1297-1330) Andronikos III. Komnenos (1330-1332) Manuel II. Komnenos (1332) Basileios Komnenos (1332-1340)
La Grée-Saint-Laurent (Gallo La Graéy-Saent-Laurantz, bretonisch Ar C'hrav-Sant-Laorans) isch e franzesischi Gmai im Département Morbihan in dr Region Bretagne. D Gmai ghert zum Kanton Ploërmel un zum Arrondissement Pontivy. La Grée-Saint-Laurent lyt am Ninian, 42 km vu Vannes un 70 km vu Lorient uf ere Hechi zwische 40 m un 117 m iber Normalnull. Nochbergmaine sin Les Forges im Norde, Lanouée im Weschte par, La Croix-Helléan un Helléan im Side un Saint-Malo-des-Trois-Fontaines im Oschte. Dr Maire vu La Grée-Saint-Laurent isch dr André Josse. La Grée-Saint-Laurent ghert zum Kommunalverband Ploërmel Communauté. Burgermaischter syr 1971 1971-1977: Joseph Ménezo 1977-1995: Jean Gléhello 2001-2014: Jean-Claude Loze syt 2014: Thierry Conq Dr traditionell Dialäkt vu La Grée-Saint-Laurent ghert zum Gallo. Chilche Saint-Laurent (20. Jh.) Kapäll Saint-Sébastien Bildstock Saint Anne Traditionälli Dracht Commons: La Grée-Saint-Laurent – Sammlig vo Multimediadateie La Grée-Saint-Laurent uf geobreizh.com (Internet-Archive) Liste des maires au 25 avril 2014 (data.gouv.fr)
D Familie Angelos (griech. Ἄγγελος, Pl. Angeloi, Ἄγγελοι) isch e bedütends byzantinischs Aadelsgschlächt gsi, wo am Ändi vom 11. Joohundert ufgstiige isch. E Joorhundert spööter häi meereri Angeloi dr Kaiserdroon bestiige. Es si aber schwachi Herrscher gsi und de Chrüzridder vom 4. Chrüzzuug isch s 1204 glunge, Konstantinopel z eroobere. Aaghöörigi von ere Sitelinie vo de Angeloi häi vo 1204 bis 1318 im Despotat Epirus gherrscht, eme griechische Noochfolgerstaat vom byzantinische Riich. Zitwiis si im 13. Joorhundert au Gebiet in Makedonie und Thessalie Däil vom Machtberiich vo de Angeloi gsi. Dr Familienaame isch äntwääder vom Wort Angel (griech. für Ängel) oder vom Naame vom vermuetlige Häärkumftsort in Chläiasie, wo gliich döönt, abgläitet. Konstantin Angelos ∞ Theodora Komnena, Dochder vom Kaiser Alexios I. Andronikos Angelos Isaak II. Angelos, byzantinische Kaiser 1185–1195 und 1203–1204 ∞ 1) Irene Komnena, Dochder vom Kaiser Andronikos I., ∞ 2) 1185 Margarete (* 1175), Dochder vom König Bela III. vo Ungarn Irene (1172–1208) ∞ 1) 1191 Roger vo Apulie († 1193) Hauteville, ∞ 2) 1197 Philipp vo Schwoobe (um 1176–1208), dütsche Köönig (Staufer) Alexios IV. Angelos (1183–1204) byzantinische Kaiser 1203 Manuel Angelos († 1212) Theodora († 1246) ∞ 1203 Leopold VI., Herzog vo Östriich und Steiermark Theodora
La Roche-Bernard (Gallo La Roch, bretonisch Ar Roc'h Bernez) isch e franzesischi Gmai im Département Morbihan in dr Region Bretagne. D Gmai ghert zum Kanton Muzillac un zum Arrondissement Vannes. La Roche-Bernard lyt am Vilaine, rund zeh Kilometer ewäg vum Atlantik, 38 km vu Vannes un 84 km vu Lorient uf ere Hechi zwische 0 m un 58 m iber Normalnull. Nochbergmaine sin Marzan im Nordweschte, Nivillac im Norde, Arzal im Weschte, Saint-Dolay im Oschte, Férel im Sidoschte un Herbignac im Side. La Roche-Bernard isch anne 919 vu dr Normanne grindet wore, zum erschte Mol gnännt wird s anne 1026 as Rocha Bernardi (1252: Rupe Bernardi). Dr Maire vu La Roche-Bernard isch dr Bruno Le Borgne. La Roche-Bernard ghert zum Kommunalverband Arc Sud Bretagne. Dr traditionell Dialäkt vu La Roche-Bernard ghert zum Gallo. Château des Basses-Fosses (16./17. Jh., hite mit em Musée de la Vilaine maritime) Kapäll Notre-Dame (11./16./19. Jh.) Alti Bruck (19. Jh.) Stroß z La Roche-Bernard Alti Bruck Commons: La Roche-Bernard – Sammlig vo Multimediadateie La Roche-Bernard uf geobreizh.com (Internet-Archive) Liste des maires au 25 avril 2014 (data.gouv.fr) Normdate: GND: 4663004-1 | LCCN: n81013123 | SUDOC/IdRef: 027296814 | VIAF: 134873014
La Trinité-Porhoët (Gallo La Ternitae, bretonisch An Drinded-Porc'hoed) isch e franzesischi Gmai im Département Morbihan in dr Region Bretagne. D Gmai ìsch dr Höiptort vum Kanton La Trinité-Porhoët im Arrondissement Vannes. La Trinité-Porhoët lyt 52 km vu Vannes un 73 km vu Lorient uf ere Hechi zwische 67 m un 145 m iber Normalnull. La Trinité-Porhoët isch zum erschte Mol gnännt wore anne 1163 as Sanctae Trinitatis de Porhoit (1241: Villa Trinitatis, 1251: Trinitate de Bodieuc, 1255: Villa Trinitate). Dr Maire vu La Trinité-Porhoët isch dr Michel Philippe. La Trinité-Porhoët ghert zum Kommunalverband Ploërmel Communauté. Dr traditionell Dialäkt vu La Trinité-Porhoët ghert zum Gallo. Chilche de la Trinité (11./16. Jh.) Kapäll Saint-Yves (16. Jh.) Commons: La Trinité-Porhoët – Sammlig vo Multimediadateie La Trinité-Porhoët uf geobreizh.com (Internet-Archive) Liste des maires au 25 avril 2014 (data.gouv.fr) Normdate: SUDOC/IdRef: 237585316 | VIAF: 148217323
Dr Alexios IV. Angelos (middelgriech. Ἀλέξιος Δ' Ἄγγελος, * 1182; † 28. Januar 1204) isch vom 1. August 1203 bis zum 25. Januar 1204, won er für abgsetzt erkläärt worden isch, dr Kaiser vo Byzanz gsi. Dr Alexios Angelos isch dr Soon vom Isaak II. gsi. Wo si Unggle e Staatsstreich gegen e Isaak gmacht het und as Alexios III. het afo regiere, het er dr jungi Alexios zämme mit sim Vater gfange gnoo. Er het 1201 chönne flüchte und isch zu sim Schwooger Philipp vo Schwoobe, wo mit sinere Schwöster Irene verhürootet gsi isch, gange. Dört het er däm si Gusäng, dr Bonifatius vo Montferrat aadroffe, wo dr Füerer vom Vierte Chrüzzuug gsi isch. Dr Bonifatius und dr Alexios häi abgmacht, ass dr Chrüzzuug zerst uf Konstantinopel wurd go und dr Alexios III. wurd verdriibe. Drfüür het dr Alexios versproche, ass er d Armee vo de Chrüzfaarer mit byzantinische Soldaate wurd versterke und Venedig 200'000 Silbermark wurd gee für iiri Usgoobe. Wo dr Alexios im Joor 1203 zämme mit de Chrüzfaarer uf Konstantinopel cho si, het dr Kaiser Alexios III. nid welle abdangge, sondern isch uf Thrakie gflüchdet. D Byzantiner häi denn aber wider dr Isaak iigsetzt, wo aber
In dr Filosofii (altgriech. φιλοσοφία, philosophía, latiinisch philosóphia, wörtlig „Liebi zur Wiishäit“) wird brobiert, d Wält und d menschlichi Existänz z düte und z verstoo. D Filosofii underschäidet sich vo andere Wüsseschafte so, dass si sich nit uf e speziells Gebiet oder e bestimmti Methodologii begränzt. Si charakterisiert sich dur d Art, wie si Frooge stellt und wie si an iiri vilfältige Geegestandsberiich aanegoot. S oobeländische (westlige) Filosofiere goot bis uf s sächsti Joorhundert vor dr Zitewändi zrugg. Es het zwar scho Aasetz im Alte Egüpte gee, wo zum Bischbil dr Ptahhotep in dr erste Helfti vom dritte Joorduusig siini Maxime verfasst het, und im früeje Mesopotamie. Aber erst in dr antike Filosofii het sich sich s süstematische und wüsseschaftlig orientierte Dänke afo entfalte. Im Lauf vo de Joorhundert häi sich die underschiidlige Methode und Diszipline vo dr Wälterschliessig und vo de Wüsseschafte diräkt oder middelbar us dr Filosofii entwigglet, zum Däil au in Abgränzig zu irrazionale oder religiööse Wältbilder oder Müthologie. Im Färne Oste het die chinesischi Filosofii e riisigi Iifluss uf die chinesischi Zivilisazioon ghaa, und sich vo dört über ganz Ostasie verbräitet. Z China het sich d Filosofii vom achte Joorhundert vor dr Zitwändi aa afo entwiggle,
Under Logik (vo altgriechisch λογική τέχνη logiké téchnē „dänkendi Kunst“, „Vorgeenswiis“) verstoot mä d Leer vom vernümftige Schlüss zie. In dr Logik wird d Struktur vo Argumänt undersuecht zum gsee öb si gültig siige, unabhängig vom Inhalt vo de Ussaage. In däm Sinn reedet mä au vo „formaler“ Logik. Dradizionell isch d Logik e Däil vo dr Filosofii. Ursprünglig hät sich die dradizionelli Logik in dr Noochberschaft vo dr Rhetorik entwigglet. Sit em 20. Joorhundert verstot mä under Logik vor allem die sümbolischi Logik, wo au as grundleegendi Struktuurwüsseschaft behandlet wird, z. B. in dr Mathematik und dr Theoretische Informatik. Die modärni sümbolischi Logik brucht anstatt vo dr natürlige Sprooch e künstligi Sprooch. E Satz wie Dr Öpfel isch root wird z. B. in dr Predikaatelogik as f(a) formalisiert, wo a für Dr Öpfel und f für isch root stoot. Si wändet genau definierti Schlussreegle aa. En äifachs Bischbil für son e formals Süsteem isch d Ussaagelogik, wo sogenannti atomare Ussaagen dur Buechstaabe ersetzt wärde. Dr symbolische Logik säit mä au mathematischi Logik oder formali Logik im ängere Sinn. Aristoteles: Lehre vom Schluss oder erste Analytik. 3. Auflage. Meiner, Hamburg 1922, ISBN 3-7873-1092-4 Petrus Hispanus: Tractatus = Summulae logicales, ed.
Fraschtez oder Fraschtaz isch a Marktgmoand mit 6699 Iwohner (Stand 1. Jänner 2023) im Bezirk Fealdkirch im österrichischa Bundesland Vorarlbearg. Fraschtez ligt im Bezirk Fealdkirch in Vorarlbearg, am westlichsta Bundesland Österrichs, uf 510 Meter Höhe. Vo dr Fläche siand im Johr 1996 24,7 % Landwirtschaftsfläch, 61,4 % Wald, 2,6 % Alpa, 2,8 % Sidlungsfläche und 8,4 % sunschtige Fläche gsi. D Samina flüßt bei Frastaz in d Ill. Ortstöal vo da Gmoand sind: Hofen Einlis Amerlügea (228 Iwohner) D Parzella Amerlüga ligt uf ana Terrassa am Oschtabhang vom Vorderälpele uf eppa 760 Metr Seehöhe. Fellagattr (1.257 Einwohner) Fellagattr isch die gröschte Parzella vo Fraschtez und uf am Fellagattner Gebiet vom Stadtschrofa sind frühaste Sidklungsspura us prähistorischa Zit nochwisbar. Bodawald Frastafeders (207 Einwohner) D Parzella Frastafeders ligt uf ana vom Dorf Fraschtez us gsaha südsitiga Hangterrassa in anam Höhabereich vo eppa 560 bis 590 Metr. Die urkundlich mehrmols erwähnte Burg Frastafeders im Klöslefeld (beim Schloß) isch durch Usgrabunga unter Wilhlems Shydow bewisa wora. Gampelü (232 Einwohner) Gampelü ligt südöstlich vo Fraschtez uf ana Hangterrassa in eppa 700 Meter Seehöhe und isch zur Gänze a Enklave im Gmoandsgebiet vo Nenzing. In da Fraschtezer Urkunda schint da Nama "Gampelü" erschmols im Johr 1365
De Himmelblau Bloilig (Lysandra bellargus) isch e Summervogel. De Himmelbalu Bloilig lebt i Mittel- un Südeuropa, feelt aber z Süüdgriecheland und z Süüditalie. Er mag chalchhatlige Bode. De Himmelblau Bloilig isch e blaue Summervogel mit ere Spannwiiti vo 30 bis 35 mm. S Mandli het himelblaui Flügel mit eme wiisse Rand und emene dünne fiine schwaze Trennstrich. Au de Körper isch blau. Wiibli hend bruuni Flügel miteme liechte blaue Schimmer. D Aier wered im Mai und Juni ainzeln glait und d Raupe schlüffed noch zwoo bis drai Wuche. Nocheme Monet tüend si sich verpuppe. De Falter schlüüfft noch drai Wuche. Im Augste wered nomol Aier glait und di zwoot Raupegeneratio schlüfft im September. Si öberwintered und wered erst im Früelig uusgwachse und tüend sich denn verpuppe. D Raupe werd 16 mm lang, si isch hoorig und dunkelgrüe. Si isch uf Schmetterlingsblüetler (Faboideae) spezialisiert und fresst vor alem Schlössli (Hippocrepis comosa), Wald-Zist (Stachys sylvatica), Chronwicke (Coronilla) und Ginster (Genista) Tagfalter. 2. Spezieller Teil: Satyridae, Libytheidae, Lycaenidae, Hesperiidae. In: Die Schmetterlinge Baden-Württembergs. 1. Auflage. Band 2. Ulmer, Stuttgart (Hohenheim), ISBN 3-8001-3459-4. Fehler in Vorlage:Literatur – *** Parameterkonflikt: Unbekannte Parameter: ISBNistFormalFalsch Manfred Koch: Wir bestimmen. Schmetterlinge. Band 1. Tagfalter Deutschlands. Neumann Verlag Radebeul
De Alpe-Apollo (Parnassius phoebus) isch e Summervogel, wo i de Alpe lebt. Er ghört zo de Arte, wo d Gfoor bistoot, as er uussterbe tuet. De Alpe-Apollo chunnt nume selte vor und isch nume i de Alpe z finde. Er lebt i de Berge zwöschet 1500 und 2600 2.600 m vor, mag nassi Plätz und füechti Häng. De Alpe-Apollo isch e brüünliche Summervogel mit ere Spannwiiti vo 60 bis 70 mm. D Flügel sind hellbruu und am Rand dunkelbruu. Uf de Vorderflügel het er drai schwarzi Tupfe und zwee rooti Tupfe miteme schwarze Rand. Uf de Hinderflügel het er je zwee rooti Tupfe mit eme schwarze Rand und emene wiisse Flecke i de Mitti. De Körper isch bihoort. Sini Füeller sind schwarz-wiis gringlet. ♂ ♂ △ ♀ ♀△ D Raupe öberwinteret i Worzle und fönd erst im Mai aa fresse. Si verpupped sich im Juni, debi chöned d Puppe längeri Ziit au im Wasser lige. De Falter schlüfft im Juli und flüügt bis in Augste, bsunders i de Nööchi vo Bergbäch. D Raupe werd zwösched 45 und 50 mm lang. Si isch schwarz und het chorzi Höörli, wo uf Warze stönd, uf de Siite hett si rööti Tupfe. Si isch
Flipper (alemanischi Näme) sind e Gruppe vo de Falter, wo nachtaktiv sind. Im Gegesatz zo de Summervögel sind si farblich wenig uuffälig, maist bruu und uf Holz oder Bommrinde fast nöd erchennbar. I de wösseschaftliche Systematik bildet si kai aigni Gruppierig und hend drum au kai wösseschaftlichi Bizaichnig. Zo de Flipper wered meriri Famili grechnet: Nachttoggeli (Noctuidae) Wisespinner (Lemoniidae) Pfauespinner (Saturniidae) Schwärmer (Sphingidae) Spanner (Geometridae) Widderli (Zygaenidae) Zaaspinner (Notodontidae) Naagelfläck Aglia tau Rauppe vom Nagelfelck Tootechopf Acherontia atropos Rauppe vom Tootechopf Mittlere Wiischwärmer Deilephila elpenor Rauppe vom Mittlere Wiischwärmer Bluettröpfli Zygaena filipendulae Rauppe vom Bluettröpfli Brennesslezüüsler Anania hortulata Rauppe vom Brennesslezüüsler Commons: Flipper – Sammlig vo Multimediadateie
De Pierre-Philippe Blaser (* 1968) isch en Schwiizer Pfarrer und sit em 1. Juli 2012 Synodalratspräsident vo de Evangelisch-reformierte Chülcha vom Kanton Fryburg. De Pierre-Philippe Blaser isch im Kanton Noieburg ufgwachse und het unter anderem z Brüssel evangelischi Theologii schtudiirt. Er isch Pfarrer vo de Chülchagmiin Môtier-Vully, wo er sich e 100 %-Schtell mit sinere Frau Florence duet teile. Scho vorher het er mit ihre zämme e Pfarrschteu in de Chülchagmiin Châtel-Saint-Denis gha. Uf de Synodesitzig vo de Fryburger Kantonalchülcha vom 4. Juni 2012 isch er zum Synodalrotspräsident und dodermit zum Nochfolger vom Daniel de Roche gwählt worde. Sini Schteu het er am 1. Juli 2012 aaträte. Reformierte FR: Daniel de Roche hört auf. Archiviert vom Original am 8. Juni 2012; abgruefen am 4. Juli 2012. Protestinfo: «Vully: un couple de pasteurs pour un poste». Archiviert vom Original am 16. Dezember 2016; abgruefen am 4. Juli 2012. Protestinfo: «Vully: un couple de pasteurs pour un poste»
S Latiinische Kaiserriich (offiziell: Imperium Romaniae, dt. Kaiserriich Romania) isch s Riich, wo 1204 vo „Franke“ (westlige Chrüzfaarer) und Venezianer wäärend em Vierte Chrüzzuug iigrichdet worden isch. Im Wääsentlige het s us em Gebiet um Konstantinopel und Däil vo Thrakie, Bithynie und Nordwest-Chläiasie bestande. Es isch as Leensverband konstituiert gsi und het bis 1261 existiert. Im Merz 1204, äi Moonet bevor si Konstantinopel erooberet häi, häi d Venezianer und d Franke e formelle Verdraag abgschlosse, wie si s Byzantinische Riich (die sogenannti partitio terrarum imperii Romaniae) wurde under sich ufdäile. Si häi abgmacht, ass d Stadt blünderet wurd zum die fränkische Schulde abzzaale und ass e „latiinischs“ Riich (im Geegesatz zum „griechische“, byzantinische) iigrichdet wurd. Dr Herrscher wurd e Kaiser si, wo vo je säggs fränkische und venezianische Waalmanne ernennt wurd. Noch dr Erooberig vo dr byzantinische Hauptstadt am 13. April 1204 isch dr Verdraag in Chraft drätte. Zum erste Kaiser dr Balduin vo Flandere gweelt worde, was niemer erwartet hätt, wil s dr Bonifatius vo Montferrat gsi isch, wo as Aafüerer vom Chrüzzuug gulte het. Dr Balduin isch e Milidäär mit Erfaarig gsi, aber er het d Middel nid überchoo, zum e starki Zentralmacht ufzbaue – grad so, wie